ילדים מגווני מגדר הם ילדים שהמצג המגדרי, ההעדפות שלהם ו/או הזהות המגדרית שלהם אינם תואמים את הציפיות של החברה על פי המין אשר יוחס להם בלידה.
טרנסג׳נדר (או בקיצור טרנס) הוא מושג המתאר מי שמרגישה אי הלימה בין הזהות המגדרית שלה לבין הציפיות מהמין שיוחס לה בלידה. חלק מהאנשים הטרנסג׳נדרים מרגישים שהם שייכים למגדר השני וחלקם מרגישים באמצע, כמו שני המגדרים ביחד או חסרי מגדר. אנו מתייחסים לאנשים טרנסג'נדרים לפי האופן בו הם מגדירים את עצמם.
ילד טרנסג'נדר (Female to Male, FTM)  הוא מי שנולד כנקבה ומזדהה כבן.
ילדה טרנסג'נדרית –  (Male to  Female, MTF) היא מי שנולדה בגוף זכרי ומזדהה כבת.
לא כל הילדים מגווני המגדר הם טרנסג'נדרים. ישנם ילדים שההתנהגות או ההעדפה המגדרית שלהם שונות מהצפוי על פי הנורמה התרבותית בסביבה שלהם. לדוגמא, ילדה שמשחקת כדורגל. ילדים אלה אינם בהכרח מזדהים עם מגדר אחר ולכן אינם בהכרח טרנסג׳נדרים.
להרחבה על מה המשמעות של ילד טרנסג'נדר או מגוון מגדר:
פרסום של PFLAG
פרסום של Human Rights Campaign